„Felelősségünk van a szüleinkkel kapcsolatban” A nyolcvanéves, visszavonultan élő ügyvéd életében egyszer csak felbukkan egy tizenkilenc éves csinos vidéki lány. Főz rá, gondoskodik róla, kiváltja a gyógyszereit és betölti az űrt, amit a néhány éve elhunyt felesége hagyott maga után. Az öregúr boldog, hogy ilyen kellemes hölgytársasága akadt, a két fia azonban kevésbé, mert az apjuk bankszámlájáról hirtelen eltűnt minden pénz, és már a számláit sem tudja kifizetni. Tasnádi István legújabb, Apa szeme fénye – Gold Digger című darabját a szerző rendezésében, Kőszegi Ákos, Igó Éva, Horváth Szabolcs, Dino Benjamin és Rigó Mária szereplésével mutatjuk be március 22-én a Vígszínház Házi Színpadán. További információk: https://bit.ly/4iOJbnF Színlap és jegyvásárlás: https://www.vigszinhaz.hu/Apa_szeme_fenye_Gold_Digger
Bővülő programkínálat a Víg Szalonban Folyamatosan új programokkal bővül a Víg Szalon kínálata, alkalmat teremtve arra, hogy a színház alkotói és a közönség közvetlenebb módon találkozhasson. A Víg Beavató során, a Kinek az ég alatt már senkije sincsen című előadás tantermi változatában az iskolások maguk is az események részeseivé válhatnak, így ismerhetik meg Arany János élettörténetét. A másik újdonság a Szalon Impro Novák Péter vezetésével, amely mindig egy-egy előadás köré épül: miközben a színészek improvizálnak, meghívott szakértő elemzi az adott témát és karaktereket. Március 29-én a Rémségek kicsiny boltja című előadás kerül fókuszba. Április 11-én, Márai Sándor születésének 125. évfordulóján a közönség Hegedűs D. Géza és Takáts Andrea előadásában, felolvasószínházi keretek között ismerheti meg Márai Ilona – Lola naplójának részleteit. Április 25-én pedig indul a Versmegzenésítés Challenge Zoltán Áron vezetésével, melynek keretében a magyar költészet remekművei közül egy választott verset zenésít meg minden résztvevő, amit az est folyamán egymás számára is első alkalommal adnak elő. További információk: https://www.vigszinhaz.hu/Bovulo_programkinalat_a_Vig_Szalonban
„Mozartért érdemes volt az evolúciónak megtörténnie” - Peter Shaffer Az Amadeusban a művészeti hagyományokat tisztelő, sikeres alkotó szembe kerül az újító zsenivel. Salieri számára pedig rövidesen a fiatal Mozart puszta léte is provokációvá válik. A középszerűség szívóssága igyekszik legyűrni a gyanútlan, nagyvonalú és törékeny zsenialitást. Hegedűs D. Géza rendezését legközelebb március 24-én láthatják a Pesti Színházban. További időpontok: április 1., 8., 27., május 8., 17. és 20. Színlap és jegyvásárlás: https://www.vigszinhaz.hu/Amadeus Az előadás szereplői: Ötvös András, ifj. Vidnyánszky Attila, Szilágyi Csenge, Wunderlich József, Telekes Péter, Gados Béla, Karácsonyi Zoltán, Márkus Luca, Kőszegi Ákos, Kútvölgyi Erzsébet, Csapó Attila, Ertl Zsombor, Bukovszky Orsolya e.h. és Nyomárkay Zsigmond e.h. A videó a képre kattintva tekinthető meg.
„Nagyon tetszett hatalmas élmény volt, újra nézzük!! Csak gratulálni tudok a Művészeknek, köszönöm!” „Remek előadás, minden szereplőt ki lehetne emelni, óriási karakterek. Gratulálok!” „Rég nem láttunk ilyen szenzációs darabot. Waskovics Andrea fergetegeset alakított. Stohl is remek volt. A Mohácsi testvérek rendezése nagyszerű. Köszönjük minden szereplőnek e csodás estét!” Pár nézői vélemény Az üvegcipő előadásunkról, ami legközelebb március 26-án látható a Vígszínházban. További időpont: április 24. Az előadás főbb szereplői: Waskovics Andrea, Stohl András, Kovács Patrícia, Medveczky Balázs, Tar Renáta, Bölkény Balázs, Fesztbaum Béla, Balázsovits Edit. Színlap és jegyvásárlás: https://www.vigszinhaz.hu/Az_uvegcipo_1
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |